Ռենո դե Կուրտենե

**Ռենո դը Կուրտենե** (), Անգլիայում հայտնի է որպես **Ռեջինալդ դը Կուրտենե** (, ), 1145–1150 / 1155 թվականներին սենիոր դը Կուրտենե, 1161 թվականից Բերկշիրի 1-ին բարոն Սաթոն, Կուրտենեի տիրակալ Մայլի և Նևերի կոմս Ռենո II-ի դստեր՝ Էրմենգարդի երրորդ որդին։ Ռենոն Կուրտենիների տան (հետագայում՝ Կուրտենի) անգլիական ճյուղի հիմնադիրը, որի անդամները կրել են Դևոնի կոմս տիտղոսը։

## Կենսագրություն
Ռենոյի ծննդյան հստակ ամսաթիվը հայտնի չէ։ Սերում է ֆրանսիական ազնվական ընտանիքից, որին են պատկանել Կուրտենեում գտնվող կենտրոնական հողերը։

Մոտ 1145 թվականին, մեծ եղբայր Գիլյոմի մահից հետո, Ռենոն ժառանգել է ընտանեկան կալվածքները։ Դրանից անմիջապես հետո Ֆրանսիայի արքա Լյուդովիկ VII-ի բանակի կազմում համաձայնություն է տվել մասնակցելու խաչակրաց երկրորդ արշավանքին։ Ռենոն այնտեղ վիճել է արքայի հետ, որը արդյունքում առգրավել է Ռենոյի կալվածքները և հանձնել է դրանք իր փոքր եղբորը՝ Պիերին, ամուսնացնելով նրան Ելիզավետայի՝ Ռենոյի դստեր հետ։ Վեճի պատճառը հայտնի չէ։ Հնարավոր է, որ Ռենոն Ակվիտանիայի Էլեոնորայի կողմնակիցն է եղել։ Նրա և Լյուդովիկ VII-ի ամուսնալուծությունից հետո Ռենոն հետևել է Էլեոնորայի երկրորդ ամուսնուն՝ Հենրի II Պլանտագենետին, ուղևորվելով դեպի Անգլիա։ Անգլիայում, արքան Ռենոյին նվիրել է Բերկշիրում  գտնվող կալվածքներ։ Հենց այնտեղ էլ Ռենոն երկրորդ անգամ ամուսնացել է։ 1161 թվականին Հենրի II-ը Ռենո Բարոն Սաթոնին նշանակել  է Բերկշիրի գահակալ։ Ռենոն նաև ծառայել է որպես Դևոնի շերիֆ և Էքսետերի կաստելան։

1172 թվականին Ռենոն ուղեկցել է թագավորին Ուեքսֆորդ կոմսություն կատարած իռլանդական արշավանքի ժամանակ։

Համաձայն «Fundationis et Fundatorum Historia»-ի, որը գրվել է Ֆորդի աբբայությունում՝ Ռենոն մահացել է 1194 թվականի սեպտեմբերի 27-ին, բայց հնարավոր է, որ այդ տեղեկությունը վերաբերվել է նրա նույն անունը կրող որդուն։

## Ամուսնություն և զավակներ
Առաջին կինը՝ **Հելենա (Եղիսաբեթ)** (մոտ 1113 – մոտ 1153), Ֆրեդերիկ դյու Դոնժոնի դուստրը։ Երեխաներ՝

Զավակներ՝

* **Գիլիոմ** (մահացել է մինչ 1190 թվական)
* **Ռենո** (մոտ 1125 - 1194 թվականի սեպտեմբերի 27 կամ 1209 թվականի օգոստոսի 1), Օքհեմփթոնի Քորթնի ճյուղի (հետագայում՝ Դևոնի կոմսեր) հիմնադիր
* **Եղիսաբեթ** (1135/1145 - 1205 թվականի սեպտեմբեր 14-ից հետո), ամուսինը՝ **Պիեր I դե Կուրտենե**, սենյոր դե Կուրտենե, Ֆրանսիայի արքա Լյուդովիկ VI-ի վեցերորդ երեխան, Կուրտենեի երկրորդ տան հիմնադիրը
* **Էլվիդա**, ամուսինը՝ **Ավալլոն դե Սեգնելե**

Երկրորդ կինը՝

Համաձայն «Fundationis et Fundatorum Historia»-ի, Ռենոյի երկրորդ կինը եղել է **Ավիզա** **դ’Ավրանշը** (մահացել է 1209 թվականի օգոստոսի 1), Ռոբերտ դ՛Ավրանշի և Մաթիլդա Ավենիլի դուստրը։ Միևնույն ժամանակ «Burke’s Peerage»-ը Ռենոյի երկրորդ կնոջըը համարում է **Մոդ (Մարիա) Ֆից-Ռոբերտ** (մահացել է 1224 թվականին), Օքեմփթոնի բարոն Ռոբերտ Ֆից-Էդիթի (Անգլիայի Հենրի I թագավորի ապօրինի որդին) և Մոդ դ'Ավրանշի դուստրը։ Ենթադրվում է, որ «Burke’s Peerage»-ը և «Foundation for Medieval Genealogy»-ը սխալ են մեկնաբանել առաջնային աղբյուրները և Ռենոյին շփոթել նրա ավագ որդու՝ Գիլյոմի հետ, որն ամուսնացած է եղել Մոդ Ֆից-Ռոբերտի հետ։

Զավակները՝

* **Ռոբերտ** (մահացել է 1206/1209 թվականներ), Բերկշիրի 2-րդ բարոն Սաթոն, Քամբերլենդի շերիֆ, Սաթոնի Քուրթնիների անհետացած ճյուղի նախահայրը
** **Էնժելին** (մահացել է 1209 թվականից հետո), ամուսինը՝ **Գիլբերտ I Բասսետ** (մահացել է մոտավորապես 1205/1206 թվականներ)
* **Հենրիխ** (մահացել է մինչ 1231 թվական)

## Ծանոթագրություններ

## Գրականություն
* Burke's Peerage, Baronetage and Knightage / Edited by Charles Mosley, Burke's Peerage. — 107th ed. — Burke's Peerage, 2003. — Vol. 1. — P. 1122. — .
* *Taylor J.* The Shadow of the White Rose: Edward Courtenay, Earl of Devon, 1526-1556. — Algora Publishing, 2006. — 228 p. — .

## Արտաքին հղումներ
* 
* 
* 

Կատեգորիա:1194 մահեր
Կատեգորիա:12-րդ դարի անձինք
Կատեգորիա:Խաչակրաց արշավանքների մասնակիցներ
Կատեգորիա:Միջնադարյան Անգլիա